Donald Trump, la prezidento de Usono, dimanĉe nomis sian novan defendministron Mark Esperanto. La teksteto, kiun Trump skribis en Twitter, ricevis vastan atenton, kaj eĉ aperis parodia, esperantlingva Twitter-uzanto kun tiu nomo. La esperantlingva konto tamen estis rapide blokita de Twitter.
#000000
Donald Trump, la prezidento de Usono, estas konata interalie pro sia neantaŭvidebla konduto en la socia retejo Twitter, kie li regule skoldas siajn kontraŭulojn, akuzas kritikajn ĵurnalistojn pri “falsaj novaĵoj” kaj abunde citas siajn apogantojn.
#000002
La prezidento evidente ofte publikigas siajn skribaĵojn spontanee kaj sen anticipa kontrolo, kio regule kondukas al diversaj misaĵoj, interalie pri la nomoj de la menciataj personoj. Dimanĉe la 20-an de oktobro Donald Trump publikigis mesaĝon, kiu fulmrapide kaptis la atenton de liaj 66 milionoj da sekvantoj en Twitter:
#000003
Mark Esperanto, defendministro: “La batalhalto pludaŭras tre bele. Estas kelkaj negravaj interpuŝiĝoj, kiuj rapide finiĝis. En novaj regionoj reloĝiĝas la kurdoj.” Usonaj soldatoj ne estas en batalaj aŭ batalhaltaj zonoj. Ni sekurigis la Nafton. Revenigas hejmen la soldatojn!
#000004
Multaj certe trovos interesa la konfeson de la prezidento pri tio, ke por li la celo de la milito en Sirio estas “sekurigi la nafton”, kaj rimarkinda estas ankaŭ la eŭfemisma priskribo de la etna purigado okazanta ĉe la limo de Sirio kontraŭ Turkio. Sed plej neatendite tamen estis, ke la prezidento donis al sia defendministro la nomon “Esperanto”.
#000005
La vera nomo de la defendministro estas Mark Esper, kaj post kelkaj horoj la erara afiŝo de la prezidento estis diskrete forigita, dum aperis nova skribaĵo kun la ĝusta nomo sed cetere grandparte la sama enhavo. Mankis tamen la promeso revenigi hejmen la soldatojn.
#000006
Intertempe multaj usonaj amaskomunikiloj havis tempon amuziĝi pri la nova nomo de la ministro kaj memorigi la publikon pri aliaj spektaklaj fuŝoj de la prezidento en Twitter. Newsweek skribis “Esperanto furoras kiam Trump misliterumas la nomon de sia propra defendministro Mark Esper” kaj atentigas, ke la afiŝo de Trump estis repepita milojn da fojoj antaŭ ol ĝi estis forigita.
#000007
Serĉoj pri “Esperanto” ĉe Google dum la lasta semajno.
#000009
Krome rapide aperis en Twitter parodia versio de la Twitter-konto de la defendministro, kun la nomo “Mark Esperanto”. La konto estis klare markita “parodia”, kaj la nova “defendministro” afiŝis en iom usoneca Esperanto:
#000010
Mi dankus ĝin, se ĉiuj ĉesus sekvi la fraŭdan Sekratarion-Defendan konton @EsperDoD kaj sekvi min. Mi nun estas sekretario pri defendo.
#000011
Libera Folio tuj gratulis la novan, esperantlingvan ministron kaj petis lian komenton pri la nomumo. Tamen, antaŭ ol Mark Esperanto havis tempon respondi, lia konto ial estis blokita de Twitter. Poste aperis almenaŭ unu plia parodia konto, kiu ne tuj estis blokita, sed tiu ne estas en Esperanto.
#000012
La mismencio de Trump pri Esperanto tuj kaŭzis kreskon de la vizitoj al la paĝo pri Esperanto en la anglalingva Vikipedio. En sabato estis malpli ol 2.200 vizitoj, sed en dimanĉo pli ol 6.000.
#000013
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000014
Dio benu la tekstokorektilojn 🙂
#000015
Jam jardekon oni penadis igi Esperanton tendenca temo. Kion saĝulo ne komprenas, ofte malsaĝa divenas.
#000016
Nu, ĝuste tendenco ĉi tie ne videblas... Post kelkaj tagoj oni forgesos ĉi historion. Por tendenco aperu, ĝi devas havi sub si realan bazon, kaj tia ankoraŭ ne ekzistas.
#000017
Oni ne devas esti pli reĝisma ol la reĝo (en mia lingvo, en aliaj, pli papisma ol la papo). Oni bezonas sojlan mason por Esperanto. Tio estas, ke "akcidente" la homoj legu aŭ aŭdu la vorton "Esperanto" unu fojon monate aŭ semajne. Sekve, tiuj volos scii pri pli la afero. Hodiaŭ homoj kontaktiĝas kun la vorto unu fojon dum la vivo kaj alian dum la morto (kiel oni diras en la portugala).
#000018
En 2010 estis klopodo (cetere ne sukcesa) aperigi ”Esperanto” inter la furoraj Tviter-vortoj:
#000021
Li estas nur "Esper", sed ni estas esparantoj...ĉu ne? 🙂
#000023
De ”Esper“ al “anto“ estas nur “eta paŝo por la homo“ sed “giganta salto por la homaro“ !
#000024
Trump estas abomeninda homo, sed kelkfoje mi ne povas ne respekti lian politikon. Ĉi tio eble ne estas tiel grava kiel la eksigo de John Bolton, sed tamen.
#000026
Kaj jen s-raĉo Bolton nun pretas paroli pri la krimoj de s-raĉo Trump. Lia eksigo ne ĉesas plenumadi.
#000027
Tute male! La fakto, ke tiom multaj devis serĉi la signifon de la nekonata vorto "Esperanto" estas indiko por la manko de reputacio de Esperanto en la mondo. Post legado de la klarigo ili tute ne pensas, ke estas iu interesa afero. Mi ne kredas, ke multaj adeptoj de Esperanto estos kreita pro tajperaro de Trump.
#000029
Ĝuste tion ĉi mi volis diri per mia antaŭa komento ĉi tie. Brave, Roland! Jam ne unuan fojon mi rimarkas, ke niaj vidpunktoj estas proksimaj.
#000030
"66 milionoj da sekvantoj en Twitter", kaj (6000-2200) el ili ne jam sciis, kio estas Esperanto. Terure.
#000031
(Mi mem konkludus tute nenion el tiuj nombroj, sed kelkaj homoj ŝatas ĉiam vidi konfirmon de siaj jamaj kredoj.)
#000032
Nu, miavide, plimulto de la sekvantoj simple ne atentis vorton "Esperanto", opiniante ĝin nur misskribo (kio ĝi efektive estis). Tio nur konfirmas, ke tiaspecaj sporadaj aperoj de Esperanto en la informa medio ne kapablas ŝanĝi ĝian publikan aspekton. Kutime oni atentas nur tion, kio influas sufiĉe grandan nombron da homoj, kaj Esperanto nuntempe ankoraŭ ne kapablas ludi tian rolon.
#000033
Kredeble li legis la vorton 'Esperanto' en Mein Kampf kaj ĝi senkonscie flugis el lia buŝo.
#000034
cxu vi havas ligilon al la esperanta traduko?
#000035
Kiu volus traduki esperanten (ĉu estas korekta frazo ?) "Mein Kampf" ? Ja strangus laux mi.
#000036
Kvankam ne tradukita al Esperanto, "Mein Kampf" estis tradukita de esperantisto, se mi ĝuste memoras.
#000037
Nur por la historiisoj kaj la skoloj. Gxi ne estus legata gxenerala. Mia opinion estas ke Esperanto povus esti tri bonege lingvo por skoloj kaj historiistoj. Eble en la estonto Esperanto estos la cxefa lingvo por arhxivoj.
#000038
Esperanto jam ludis rolon en la usona milithistorio – 
#000039
Mi pensas, ke estas sufiĉe amuza. La NYT (Novjorka Tempo) eĉ aldonis la ligilon de la Duolinguo-kurso en iu artikolo.
#000040
Se Trump en la futuro povus atingigi usonon al la luno denove, mi subtenus lin, se li ne povus, mi ne subtenus. Aliflanke, se Putin povus atingigi rusion al la luno antaux usono, mi tute povus subteni Putinon. Kompreneble aux ne?!*#@%
#000041
Mi senpolure tradukos ĝin jene por tiuj, kiuj ne scipovas la anglan:
#000043
Rato mordis la fratinon Neli
Ŝia vizaĝ' kaj brakoj komencis ŝveli
#000044
Mi ne povas pagi kuraciston,
Dek jarojn de nun mi ankoraŭ pagos
#000045
L' estro pliigis mian luon lastanokte
Mankas varma akvo, necesejo kaj lumo,
#000046
rato mordis la fratinon Neli
Ŝia vizaĝ' kaj brakoj komencis ŝveli
#000049
Ĉu estis kiom mi gajnis lastjare
Kial ne restas mono ĉi tie?
#000050
La argentina selektitaro estas ĉampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizaĝo por la deputitaro
#000055